b"\n_START_ARTICLE_\nPolyklorerede bifenyler\n_START_SECTION_\nAnvendelse\n_START_PARAGRAPH_\nPCB  har v\xc3\xa6ret et popul\xc3\xa6rt tils\xc3\xa6tningsstof i en r\xc3\xa6kke byggematerialer og tekniske komponenter verden over. _NEWLINE_Man regner med at der er blevet produceret omkring 1,2-2 millioner ton PCB p\xc3\xa5 verdensplan]. En del af dette er blevet forbr\xc3\xa6ndt, men en stor del befinder sig stadig i de elektronikprodukter og bygninger, der omgiver os eller er blevet deponeret. Resten er prim\xc3\xa6rt blevet udledt til havene og er havnet i kredsl\xc3\xb8bet. Struer Kommune har ansl\xc3\xa5et at der er frigivet 370.000_NEWLINE_tons til naturen, 780.000 tons er stadig i brug,og 40.000 tons eller 4\xc2\xa0% af den samlede produktion er nedbrudt eller forbr\xc3\xa6ndt._NEWLINE_P\xc3\xa5 grund af PCB-forbindelsernes giftig virkning er det blevet forbudt i de fleste lande. _NEWLINE_PCB blev brugt i byggematerialer i perioden 1950-77.\n_START_SECTION_\nByggeri\n_START_PARAGRAPH_\nI de nordiske lande er der gennemf\xc3\xb8rt en r\xc3\xa6kke unders\xc3\xb8gelser omkring anvendelsen af PCB, og der kendes til en r\xc3\xa6kke specifikke anvendelser af PCB i_NEWLINE_byggeriet._NEWLINE_Det er blevet vidt brugt termoruder, hvor PCB har udgjort 25% af termokittet der har kl\xc3\xa6bet de to glaslag fast p\xc3\xa5 metalrammen._NEWLINE_I Danmark ansl\xc3\xa5s det af tre fjerdedele af alle termoruder sat i danske bygninger i slutningen af 1960'erne og begyndelsen af 1970'erne indeholder PCB._NEWLINE_I alt drejer det sig om cirka 200-300 tons PCB._NEWLINE_PCB har desuden v\xc3\xa6ret anvendt i fugemasse mellem betonelementer.\n_START_SECTION_\nSkadevirkning\n_START_PARAGRAPH_\nDa stoffet er sv\xc3\xa6rt nedbrydeligt forekommer det stadig i naturen, og vil derfor forekomme i fedtholdige f\xc3\xb8devarer flere \xc3\xa5r efter udledninger er oph\xc3\xb8rt; det drejer sig is\xc3\xa6r om fiskeprodukter fra fede fisk, k\xc3\xb8d, \xc3\xa6g og mejeriprodukter._NEWLINE_I 1960'erne og 70\xe2\x80\x99erne blev de f\xc3\xb8rste skadesvirkninger synlige p\xc3\xa5 dyr, og senere blev der ogs\xc3\xa5 kortlagt alvorlige konsekvenser for menneskers helbred. I flere tilf\xc3\xa6lde er der fx blevet p\xc3\xa5vist alvorlige skader p\xc3\xa5 nervesystemet efter forgiftninger i Japan og Taiwan. Det er dog stadig usikkert om det skyldes indtagelse af PCB i ren form eller omdannelsesprodukter. Det er efterf\xc3\xb8lgende ved l\xc3\xa6ngerevarende studier blevet p\xc3\xa5vist forskellige grader af hjerneskader hos b\xc3\xb8rn, af personer der tidligere er blevet forgiftet med PCB. Det er gennem test af sp\xc3\xa6db\xc3\xb8rn med forh\xc3\xb8jet indhold af PCB blevet p\xc3\xa5vist korttidshukommelsen forringes; grunden er at udviklingen af barnets nerveceller bliver p\xc3\xa5virket af PCB under graviditeten og amningen, da det fedtopl\xc3\xb8selige PCB overf\xc3\xb8res fra moren til barnet._NEWLINE_En unders\xc3\xb8gelse har ogs\xc3\xa5 fundet at et h\xc3\xb8jt PCB-indhold i blodet hos gravide er koblet til en lav f\xc3\xb8dselsv\xc3\xa6gt. P\xc3\xa5 grund af ophobningen i f\xc3\xb8dek\xc3\xa6den er det et specielt problem p\xc3\xa5 F\xc3\xa6r\xc3\xb8erne hvor h\xc3\xb8jt indhold ses hos halvdelen af de f\xc3\xa6r\xc3\xb8ske kvinder._NEWLINE_Skader efter direkte kontakt med PCB omfatter dybe ar p\xc3\xa5 de dele af huden som har v\xc3\xa6ret i direkte ber\xc3\xb8ring med stoffet, men ophobninger i kroppen medf\xc3\xb8rer langt mere fatale skader. Omdannelsesprodukter af PCB har en lighed med det naturlige hormon, thyroxin, hvilket betyder at disse stoffer kan binde til de samme transportproteiner som normalt transporterer tyroxin, dette leder til sygdommen hypothyroidisme. En voksen som uds\xc3\xa6ttes for PCB-forgiftning risikerer alvorlige fysiske skader, mens et barn der f\xc3\xb8des af en person med h\xc3\xb8jt indhold af PCB f\xc3\xa5r mentale skader. Dertil kommer at store m\xc3\xa6ngder PCB ogs\xc3\xa5 kan give leverskader som i v\xc3\xa6rste fald kan v\xc3\xa6re forstadier til kr\xc3\xa6ft, og derfor betragtes PCB ogs\xc3\xa5 som kr\xc3\xa6ftfremkaldende. _NEWLINE_I 2004 tr\xc3\xa5dte Stockholm konventionen (Stockholm Convention on Persistent Organic Pollutants) i kraft. PCB figurerer p\xc3\xa5 konventionens liste over de 12 farligste milj\xc3\xb8gifte._NEWLINE_I naturen er det blevet observeret at dyr med h\xc3\xb8jt PCB-indhold har \xc3\xa6ndret adf\xc3\xa6rd, dette har endda medf\xc3\xb8rt at hele bestande er forsvundet visse omr\xc3\xa5der.\n_START_SECTION_\nI Danmark\n_START_PARAGRAPH_\nCa. 25% af indtagelsen af PCB i Danmark stammer fra indtagelsen af fisk, og den ligger p\xc3\xa5 h\xc3\xb8jst 8 \xc2\xb5g om dagen. Siden 1970'erne er PCB-niveauet i fisk fra de danske farvande og \xc3\x98sters\xc3\xb8en dog faldet, for \xc3\x98sters\xc3\xb8en drejer det sig om en halvering fra 1970 til 1980. De danske myndigheder har derfor konkluderet af befolkningen ikke uds\xc3\xa6ttes for nogen risiko for PCB-forgiftning p\xc3\xa5 grundlag af den m\xc3\xa6ngde fisk der normalt indtages. Det kan dog ikke udelukkes at personer der indtager st\xc3\xb8rre m\xc3\xa6ngder fisk fra meget forurenede omr\xc3\xa5der risikerer forgiftninger.\n_START_SECTION_\nDanmark\n_START_PARAGRAPH_\nI 2006 udarbejdedes en national plan for den danske implementering af Stockholm-konvention. Planen beskriver den danske indsats, herunder indsatsen i forhold til at overv\xc3\xa5ge m\xc3\xa6ngden af PCB i f\xc3\xb8devarer og i milj\xc3\xb8et._NEWLINE_Det er anbefalet af Milj\xc3\xb8styrelsen i Danmark, at PCB-forurenet artikler bliver kildesorteret fra ikke forurenet PCB-elementer, for at neds\xc3\xa6tte spredning i milj\xc3\xb8et. _NEWLINE_Hvis det er PCB-forurenet over 50 ppm er det klassificeret som farligt affald._NEWLINE_Forurenet PCB-materiale anbefales ofte at k\xc3\xb8res til deponi eller forbr\xc3\xa6ndes ved det tidligere Kommunekemi til destruktion, eller hvis der er tale om genanvendeligt farligt affald til et anl\xc3\xa6g der m\xc3\xa5 modtage det._NEWLINE_For vinduer, hvor der ofte kun er en lille del som er forurenet, kan private virksomheder som MFC, RGS90 eller RagnSells genvinde glasset til genbrug."